《华胥引》
宋代·杨泽民

征车将动，愁不成歌，对颦翠叶。静掩兰房，香铺卧鸭烟罢唼。别静羞看霓裳，更把筝休轧。频数更筹，乍寒孤枕偏怯。

尝为霜髭，弄纤纤、向人轻镊。旧词新句，幽窗时时并阅。药饵衣衾，愁顿放、一番行箧。朝晚归家，又烦春笋重叠。

作者简介：南宋乐安人。著有《和清真词》，时人合周邦彦、方千里词刻之，号三英集。作品有《瑞龙吟》、《琐窗寒》、《风流子 》、《渡江云》、《应天长 》、《荔枝香》、《还京乐》、《扫花游》、《玲珑四犯 》、《解连环》等。